Diari Oficial de la Generalitat Valenciana


Sumari del DOGV 5954, del 13-02-2009 (2009/1246)

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superficies dels règims d'ajuda inclosos en la sol·licitud única, a realitzar l'any 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1246


Data del document
:   04-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * superfície agrícola utilitzada
    * administració central
    * sistema d'informació
    * cooperació administrativa
    * cartografia

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superficies dels règims d'ajuda inclosos en la sol·licitud única, a realitzar l'any 2008. [2009/1246]  
El Fons Espanyol de Garantia Agrària i la Generalitat han subscrit, després de la tramitació prèvia reglamentària, el 16 de desembre de 2008, el conveni de col·laboració per a la realització dels treballs de control assistit per teledetecció de les superficies dels règimes d'ajuda inclusos en la sol·licitud única, a realitzar l'any 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0085/2009, i que figura com a annex d'esta resolució.  
València, 4 de febrer de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Fons Espanyol de Garantia Agrària i la Generalitat Valenciana per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, a realitzar l'any 2008.  
Madrid, 16 de desembre de 2008  
Reunits  
D'una part, Fernando Miranda Sotillos, president del Fons Espanyol de Garantia Agrària, en virtut del Reial Decret 127/2006, de 3 de febrer (BOE del 4), pel qual es disposa el seu nomenament, que actua d'acord amb les atribucions que li conferix l'article 6 en relació amb la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener.  
I d'una altra, Maritina Hernández Miñana, consellera d'Agricultura, Pesca i Alimentació de la Generalitat Valenciana, en virtut del Decret 8/2007, de 28 de juny, de Presidència de la Generalitat, pel qual es nomenen vicepresident, consellers, secretari i portaveu del Consell (DOCV núm. 5545, de 29 de juny), pel qual es disposa el seu nomenament, que es troba autoritzada per a la firma d'este conveni per l'Acord de 12 de desembre de 2008, del Consell.  
Les dos parts es reconeixen capacitat jurídica suficient per a subscriure el present conveni i a este efecte.  
Exposen  
Primer. Que el Fons Espanyol de Garantia Agrària, organisme autònom dependent del Ministeri de Medi Ambient i Medi Rural i Marí, actua, per la part estatal, en l'exercici de les competències que li corresponen en matèria de bases i coordinació de la planificació general de l'activitat econòmica de l'incís 13 de l'article 149.1 de la Constitució espanyola.   
Segon. Que la Comunitat Valenciana actua, per la part autonòmica, en possessió de la competència en matèria d'agricultura i ramaderia, d'acord amb les bases i l'ordenació de l'activitat econòmica general de l'incís 7 de l'article 148.1 de la Constitució espanyola, i de conformitat amb el que s'establix en l'article 59.1 del seu Estatut d'Autonomia.  
Tercer. Que en el Reglament (CE) 1782/2003, del Consell, de 29 de setembre, pel qual s'establixen disposicions comunes aplicables als règims d'ajuda directa en el marc de la política agrària comuna i s'instauren determinats règims d'ajuda als agricultors, es disposa en l'article 23 (apartat 2) que es podran utilitzar tècniques de teledetecció per a realitzar els controls sobre el terreny de les parcel·les agrícoles.  
Quart. Que en l'article 23 (apartat 3) del reglament esmentat es disposa que l'Estat membre designarà una autoritat responsable de la coordinació dels controls, previstos dins del Sistema Integrat de Gestió i Control, i que quan es confie a empreses especialitzades la realització d'estos treballs es mantindran sota el control i la responsabilitat de l'autoritat designada.  
Cinqué. Que el FEGA és l'autoritat encarregada de la coordinació dels controls en virtut de les disposicions de l'article 3 de l'Estatut del Fons Espanyol de Garantia Agrària, aprovat per mitjà del Reial Decret 1441/2001, de 21 de desembre (BOE de 14 de gener de 2002), modificat per mitjà del Reial Decret 1516/2006, de 7 de desembre.  
Sisé. Que el FEGA, de 1993 a 1998, ha contractat, gestionat, coordinat i cofinançat amb la Comissió Europea els treballs corresponents al control assistit per teledetecció satèl·lit, en l'àmbit territorial de les comunitats autònomes que així ho han demanat, sense gens de cost per a estes. El 1999, primer any sense cofinançament de la Comissió Europea, el FEGA va prorrogar per segon i últim any el contracte subscrit el 1997 amb una empresa especialitzada, i en va finançar el cost, i acordà amb les comunitats autònomes participants i destinatàries dels treballs l'abonament d'un import a un tant alçat per cada zona de control per mitjà de la formalització d'un conveni de col·laboració. També en els anys 2000 a 2007 es van formalitzar els convenis de col·laboració oportuns per al cofinançament dels treballs de teledetecció per les comunitats autònomes interessades.  
Seté. Que, basant-se en la demanda de les comunitats autònomes, el FEGA podrà encomanar a una empresa especialitzada la realització del projecte de control assistit per teledetecció de les superfícies dels règims d'ajuda inclosos en la sol·licitud única, a les zones seleccionades per les comunitats autònomes.  
Huité. Que cal establir les directrius per al finançament per part de les comunitats autònomes de part de les despeses relatives a la realització d'estos controls.  
Nové. Que tenint en compte tot el que s'ha exposat adés, les parts subscriuen este conveni de col·laboració per al finançament del control assistit per teledetecció amb subjecció a les següents  
Estipulacions  
Primera. Objecte del conveni  
L'objecte d'este conveni de col·laboració és definir els termes i les condicions de col·laboració entre les parts per al finançament dels treballs de control sobre el terreny, pel sistema de teledetecció satèl·lit, de les superfícies dels règims d'ajuda inclosos en la sol·licitud única, a les zones que es detallen en l'annex 1.  
Este finançament es realitzarà de conformitat amb allò que s'ha estipulat en l'annex 2 del conveni.  
Segona. Obligacions del FEGA  
Per a l'execució del compliment de l'objecte del conveni, el FEGA es compromet a:  
1. Finançar amb una quantitat màxima de 5.580.070,36 euros la totalitat del cost del projecte de realització dels controls sobre el terreny pel sistema de teledetecció satèl·lit a què es referix l'annex 1, a càrrec de l'aplicació pressupostària 16.160.795T.469.  
2. Aportar al cofinançament dels treballs corresponents a la Comunitat Valenciana fins a un màxim de 233.197,79 euros.  
3. Encomanar a una empresa especialitzada, si cal, la realització del projecte de control per teledetecció a les zones sol·licitades per les comunitats autònomes, i efectuar-ne el seguiment i la coordinació.  
4. Entregar a la comunitat autònoma l'informe intermedi i els resultats finals dels controls realitzats, de conformitat amb allò que s'ha estipulat en la clàusula quarta d'este conveni de col·laboració.  
5. Actuar com a únic interlocutor davant de la Comissió Europea en tots els aspectes relatius a l'aplicació d'esta tècnica.  
Tercera. Obligacions de la comunitat autònoma  
Per a l'execució del compliment de l'objecte del conveni, la Comunitat Valenciana es compromet a:  
1. Mantindre les reunions de coordinació necessàries per a l'aplicació correcta dels treballs de control per teledetecció en el seu àmbit territorial.  
2. Proporcionar al FEGA tota la documentació de suport que necessite per a la realització dels treballs.  
3. Finançar amb la quantitat de 255.000 euros la realització dels controls sobre el terreny pel sistema de teledetecció satèl·lit realitzats al llarg de l'any 2008 a què es referix l'annex 1, a càrrec de l'aplicació pressupostària del capítol II del programa 714.20, secció 12, "Agricultura, pesca i alimentació", dels pressupostos de la Generalitat.  
Quarta. Forma de pagament  
La Comunitat Valenciana abonarà al FEGA la quantitat establida en la clàusula anterior, per mitjà de transferència bancària al compte 3433-0016-01-1496162489 del Banc d'Espanya, a nom del Fons Espanyol de Garantia Agrària. Direcció General, de la manera següent:  
El 50% de l'import total després de la firma del conveni i amb la recepció prèvia de l'informe intermedi dels treballs realitzats.  
El 50% restant, a la recepció dels resultats finals dels controls realitzats.  
Cinquena. Duració del conveni  
Este conveni de col·laboració produirà efecte des de la data de la firma i s'estendrà l'any 2008 fins a la liquidació dels imports corresponents al finançament objecte de conveni, i no es preveu la seua pròrroga.   
Sisena. Naturalesa i jurisdicció  
Este conveni té naturalesa administrativa i, a més, la consideració del que es preveu en els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que se'n fa en la Llei 4/1999, de 13 de gener, i se li apliquen, si no hi ha normes específiques, els principis d'este text legal, així com la Llei 30/2007, de Contractes del Sector Públic, de 30 d'octubre, segons el que es preveu en l'article 4.2, per a resoldre els dubtes o les llacunes que puguen produir-se.  
Les qüestions litigioses que puguen sorgir de la seua interpretació, modificació, efectes o resolució seran resoltes una vegada esgotada la via administrativa per la Llei de la Jurisdicció Contenciosa Administrativa, Llei 29/1998, de 13 de juliol.  
Pel FEGA, el president: Fernando Miranda Sotillos.  
Per la Comunitat Valenciana, la consellera d'Agricultura, Pesca i Alimentació: Maritina Hernández Miñana.  
ANNEX 1  
Zones objecte de control per teledetecció 2008  
  
\* \* \* \* \*  
ANEXO 1  
Zonas objeto de control por teledetección 2008  
  
  
S'entén per zona útil la superfície (segons INE) dels municipis, o si és el cas dels polígons, seleccionats per a la realització del control, inclosos dins de la zona.   
\* \* \* \* \*  
ANNEX 2   
Barems de finançament  
El FEGA abonarà a l'empresa contractista l'import total de la liquidació que resulte de l'aplicació dels imports unitaris acordats als treballs que es realitzen a les zones seleccionades per les comunitats autònomes.  
Les comunitats autònomes rescabalaran al FEGA els imports que resulten de les condicions de finançament següent.  
Les comunitats autònomes finançaran, per cada zona de control, un import bàsic en funció de la superfície útil de cada zona, i segons el cas, un import addicional si la zona cobrix més d'una província, un import en concepte de la visita ràpida realitzada per l'empresa contractista, un import de gravació dels resultats de visita ràpida, quan esta siga realitzada per la comunitat autònoma, i un import en concepte del control de l'ajuda a l'oliverar, amb visita ràpida i sense, en funció de la superfície d'oliverar a la zona útil, d'acord amb els quadres següents:  
  
  
Se entiende por zona útil a la superficie (según INE) de los municipios, ó en su caso de los polígonos, seleccionados para la realización del control, incluidos dentro de la zona.